Avui començo a aprendre a restaurar mobles

Mon, 02 Feb 2026 00:45:00 +0000

Diuen els estudiosos de les tendències que els mobles vintage, els mobles vells o antics, han experimentat un ressorgiment de popularitat en els últims anys. Es tracta només d'una atracció estètica? Pot ser per recuperar bocins de memòria? El fet és que darrere d'això cada vegada hi ha més persones que s'apunten a aprendre a restaurar mobles. És el cas de la Lourdes Colell, que feia temps que covava aquesta idea i al final, quan s'ha jubilat de la seva feina de llevadora, ha trobat el moment per fer-ho.