Avui començo a produir oli a Collserola

Sun, 26 Apr 2026 23:38:00 +0000

Històricament, Collserola havia estat una zona plena de masies i amb una intensa activitat agrícola. Amb la plaga de la fil·loxera i l'avenç de la indústria, a finals del XIX, els conreus es van anar abandonant. El 2010, l'Ajuntament va decidir recuperar la producció agrícola en aquest indret i juntament amb la cooperativa social L'Olivera van plantar vinyes, a l'antiga masia de Can Calopa, i van començar a fer vi. Ara, s'ha fet un pas més en la recuperació de conreus. La cooperativa L'Olivera i la fundació Catalunya La Pedrera han començat a elaborar oli. Fa unes setmanes, ha sortit al mercat la primera edició de l'oli nou de Barcelona. En parlem amb l'enòleg Pau Moragas, responsable de producció i vicepresident de L'Olivera.