Avui començo a ser el primer refugiat climàtic de Catalunya

Mon, 24 Nov 2025 00:30:00 +0000

Dídac Pla és un dels 10 primers refugiats climàtics de Catalunya. Són gent de les Terres de l'Ebre que ja han començat el procés per abandonar casa seva perquè està construïda en una zona de desguàs de pluges torrencials, cada cop més fortes i devastadores. Ell és el propietari d'una de les 10 cases unifamiliars de la urbanització L'Estona, d'Alcanar Platja, que les autoritats catalanes han decidit expropiar i enderrocar pel risc que suposa el fet de viure en una urbanització construïda al bell mig de la llera d'un barranc que no té sortida al mar perquè la taponen les cases.